มิดการ์เดอร์

มิดการ์เดอร์ () มีความหมายว่า "มัชฌิมภูมิ" เป็นชื่อเรียกอาณาเขตลงหลักปักฐานของมนุษย์ในคติจักรวาลเยอรมันช่วงต้น และเป็นชื่อเรียกดินแดนของเผ่ามนุษย์ในคติจักรวาลนอร์ส

ตามความเชื่อของเทพปกรณัมนอร์ส มิดการ์เดอร์เป็นหนึ่งในเก้าพิภพของจักรวาล และเป็นพิภพเดียวที่มนุษย์สามารถมองเห็นได้หมดด้วยตาเปล่า มีที่ตั้งอยู่บริเวณกึ่งกลางของมหาพฤกษาอึกก์ดราซิลล์ มิดการ์เดอร์จึงเป็นพิภพที่อยู่ระหว่างนิเวิลเฮย์เมอร์ () อเวจีน้ำแข็งที่อยู่ทางเหนือ และมูสเป็ลล์สเฮย์เมอร์ () พิภพแห่งไฟที่อยู่ทางใต้ 

มิดการ์เดอร์ถูกห้อมล้อมด้วยมวลน้ำมหาศาลที่ไม่อาจผ่านเข้าออกได้ และมีพญางูทะเลยักษ์ยอร์มุงกันเดอร์ผู้มีร่างมหึมาจนอาจรัดพันโลกไว้ได้อาศัยอยู่ มิดการ์เดอร์สามารถไปมาหาสู่กันกับอาสการ์เดอร์ซึ่งเป็นถิ่นประทับของเหล่าทวยเทพได้ผ่านทางสะพานบิฟร็อสต์ ()

อ้างอิง

ประมวลเรื่องปรัมปรานอร์ส
โลก